ইরান মান সময়

ইরান মান সময় (আইআরএসটি) বা ইরান সময় (আইটি) হলো ইরানে ব্যবহৃত সময় অঞ্চল। ইরান একটি ইউটিসি অফসেট ইউটিসি+০৩:৩০ ব্যবহার করে। আইআরএসটিকে ৫২.৫ ডিগ্রি পূর্ব দ্রাঘিমারেখা দ্বারা সংজ্ঞায়িত করা হয়, এটি সেই একই দ্রাঘিমারেখা যা ইরানি বর্ষপঞ্জিকে সংজ্ঞায়িত করে ও এটি ইরানের সরকারি দ্রাঘিমারেখা।

২০০৫ থেকে ২০০৮ এর মধ্যে রাষ্ট্রপতি মাহমুদ আহমাদিনেজাদ ডিক্রি জারি করে ইরান দিবালোক সংরক্ষণ সময় (ডিএসটি) পালন করেনি। এটি ২১ মার্চ ২০০৮ থেকে পুনরায় চালু করা হয়। ২১ সেপ্টেম্বর ২০২২ তারিখে, ইরান ডিএসটি বাতিল করে এবং এখন থেকে সারা বছর মান সময় পালন করছে।

 দিবালোক সংরক্ষণ সময় স্থানান্তর 
ইরানে ডিএসটি পরিবর্তনের তারিখগুলো সৌর হিজরি বর্ষপঞ্জির উপর ভিত্তি করে তৈরি হয়, এটি ইরানের সরকারি বর্ষপঞ্জি, যা মার্চ বিষুবের (নওরোজ) উপর নির্ভরশীল যা ইরানের মান সময় (৫২.৫°পূ বা জিএমটি+৩.৫) দ্রাঘিমারেখায় জ্যোতির্বিজ্ঞানের গণনা দ্বারা নির্ধারিত হয়। এর ফলে একটি অনন্য পরিস্থিতি দেখা দেয় যেখানে ডিএসটি স্থানান্তরের তারিখগুলো অন্যান্য দেশের মতো প্রতি বছর একই সপ্তাহের দিনে পড়ে না।

ডিএসটি ইরানে ১ ফারভারদিনের ২৪:০০-এ শুরু হতো, যা বিষুবের সুনির্দিষ্ট সময়ের উপর নির্ভর করে গ্রেগরীয় বর্ষপঞ্জিতে ২০ বা ২১ মার্চের সাথে মিলে যেতো (এটি ২১ বা ২২ মার্চ ২ ফারভারদিনের ০০:০০ এর সমান) ঘড়ির কাঁটা সেই সময় ২ ফারভাদিন তারিখের ০১:০০ (২১ বা ২২ মার্চ) এগিয়ে যেতো। বসন্তের এই পরিবর্তনটি নওরোজের দিন শেষে ঘটতো, যেটি ইরানি নববর্ষের দিন এবং ইরানি সংস্কৃতির সবচেয়ে গুরুত্বপূর্ণ উৎসব।

ডিএসটি একইভাবে ইরানে ৩০ শাহরিভারের ২৪:০০ এ শেষ হতো, যা ২০ বা ২১ সেপ্টেম্বরের সাথে মিলে যেতো (সমানভাবে, ২১ বা ২২ সেপ্টেম্বর ৩১ শাহরিভারের ০০:০০ এ)। ৩০ শাহরিভারে (২০ বা ২১ সেপ্টেম্বর) ঘড়ি পিছিয়ে ২৩:০০ এ চলে যেতো।

 সাম্প্রতিক ও আসন্ন তারিখ 
+সাল ডিএসটি শুরু ডিএসটি শেষ ২০১৭ বুধ, ২২ মার্চ, ০০:০০ শুক্র, ২২ সেপ্টেম্বর, ০০:০০ ২০১৮ বৃহস্পতি, ২২ মার্চ, ০০:০০ শনি, ২২ সেপ্টেম্বর, ০০:০০ ২০১৯ শুক্র, ২২ মার্চ, ০০:০০ রবি, ২২ সেপ্টেম্বর, ০০:০০ ২০২০ শনি, ২১ মার্চ, ০০:০০ সোম, ২১ সেপ্টেম্বর, ০০:০০ ২০২১ সোম, ২২ মার্চ, ০০:০০ বুধ, ২২ সেপ্টেম্বর, ০০:০০ ২০২২ মঙ্গল, ২২ মার্চ, ০০:০০ বৃহস্পতি, ২২ সেপ্টেম্বর, ০০:০০

 সময় অঞ্চল পরিবর্তন 
ব্যবহারের সময়কাল জিএমটি থেকে অফসেট সময় সময়ের নাম ১৯৪৫-এর আগে ইউটিসি+০৩:২৫:৪৪ তেহরান গড় সময় (টিএমটি) ১৯৪৬ - ১৯৭৭ ইউটিসি+০৩:৩০ ইরান মান সময় (আইআরএসটি) ১৯৭৭ - ১৯৭৮ ইউটিসি+০৪:০০ইউটিসি+০৫:০০ ইরান মান সময় (আইআরএসটি)ইরান দিবালোক সময় (আইআরডিটি) ১৯৭৯ - ১৯৮০ ইউটিসি+০৩:৩০ইউটিসি+০৪:৩০ ইরান মান সময় (আইআরএসটি)ইরান দিবালোক সময় (আইআরডিটি) ১৯৮১ - ১৯৯০ ইউটিসি+০৩:৩০ ইরান মান সময় (আইআরএসটি) ১৯৯১ - ২০০৫ ইউটিসি+০৩:৩০ইউটিসি+০৪:৩০ ইরান মান সময় (আইআরএসটি)ইরান দিবালোক সময় (আইআরডিটি) ২০০৬ - ২০০৭ ইউটিসি+০৩:৩০ ইরান মান সময় (আইআরএসটি) ২০০৮ – ২০২২ ইউটিসি+০৩:৩০ইউটিসি+০৪:৩০ ইরান মান সময় (আইআরএসটি)ইরান দিবালোক সময় (আইআরডিটি) ২০২৩ - বর্তমান ইউটিসি+০৩:৩০ ইরান মান সময় (আইআরএসটি)

 আইএএনএ সময় অঞ্চল তথ্যশালা 
আইএএনএ সময় অঞ্চল তথ্যশালা ইরানের জন্য জোন.ট্যাব ফাইলে ইরানের জন্য একটি অঞ্চল রেখেছে, যার নাম এশিয়া/তেহরান।

 আরও দেখুন 

 ইরানি বর্ষপঞ্জি

 তথ্যসূত্র 

বিষয়শ্রেণী:সময় অঞ্চল
বিষয়শ্রেণী:ইরানে সময়